**projektas**

**reg. Nr. T-106**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS BŪSTO PARDAVIMO**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 5 dalimi, atsižvelgdama į *(duomenys neskelbtini)* 2022 m. kovo 28 d. prašymą Nr. ASR-J-340, bei siekiant užtikrinti sklandesnį buvusio Barklainių dvaro sodybos rūmų administravimą, išsaugoti didesnes atkūrimo ir pritaikymo galimybes, Pasvalio rajono savivaldybės taryba n u s p r e n d ž i a:

Nepritarti 66,15 kv. m bendro naudingo ploto, Pasvalio rajono savivaldybei nuosavybės teise priklausančio buto, esančio Barklainių k. *(duomenys neskelbtini)*, Krinčino sen., Pasvalio r. sav., pardavimui jo nuomininkei.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė Živilė Kripaitienė

2022-05-03

Suderinta DVS Nr. RTS-123

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS BŪSTO PARDAVIMO**

2022 m. gegužės 3 d.

Pasvalys

**1. Sprendimo projekto rengimo pagrindas.**

Šio sprendimo projekto rengimo pagrindas – 2022 m. kovo 28 d. Administracijoje gautas būsto nuomininkės *(duomenys neskelbtini)* pateiktas prašymas leisti jai įsigyti gyvenamąjį būstą, esantį Barklainių k. *(duomenys neskelbtini)*, Krinčino sen., Pasvalio r. sav.

**2. Sprendimo projekto tikslai ir uždaviniai.**

Šiuo metu savivaldybės būsto pardavimą reglamentuoja Paramos būstui įsigyti ar išsinuomoti įstatymas (toliau – Įstatymas). Remiantis Įstatymo 25 straipsnio 2 dalies 5 punkto nuostata, savivaldybės tarybos sprendimu už rinkos kainą, apskaičiuotą pagal Turto ir verslo vertinimo pagrindų įstatymą, gali būti parduodami būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas. Šias Įstatymo nuostatas, dėl būsto įsigijimo, nuomininkė atitinka.

Pastatas, esantis Barklainių k. *(duomenys neskelbtini)*, Krinčino sen., Pasvalio r. sav., yra įrašytas į Lietuvos Respublikos kultūros vertybių registrą kaip buvusios Barklainių dvaro sodybos rūmai (unikalus kodas 415). Pastatui taikomos Lietuvos Respublikos Nekilnojamųjų kultūros vertybių apsaugos įstatymo nuostatos. Šiuo metu vyksta dvaro sodybos komplekso apskaitos duomenų patikslinimo procedūros, kurių pagrindu bus nustatytos vertingosios savybės ir konkretūs apsaugos reikalavimai. Savivaldybė, nuosavybės teisėmis valdanti pastatą, yra suinteresuota jo priklausymu vienam savininkui, kadangi tokiu būdu yra užtikrinamas sklandesnis pastato administravimas, išsaugomos didesnės atkūrimo ir pritaikymo galimybės, prieiga prie finansavimo šaltinių. Atsižvelgiant į aukščiau išdėstytas aplinkybes, siūloma buto, esančio Barklainių k. *(duomenys neskelbtini)*, Krinčino sen., Pasvalio r. sav., neparduoti.

**3. Kokios siūlomos naujos teisinio reguliavimo nuostatos ir kokių rezultatų laukiama.**

 Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Lėšų nereikės.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė